ஆலமரத்தடித் தொகுப்பு ஒன்றில் நேற்று நடந்த உரையாடல் பின்வருமாறு உள்ளது:  
//இது பெரிய விடயமல்ல ஸ்ரீதர், இருந்தாலும் சில நேரங்களில் எமது சில மூத்தவர்களின் அன்பு (அம்பு) வார்த்தைப் பிரயோகங்கள் இதயத்தைத் தைத்து விடுவதால் 50000 ஆயிரம் என்ற இலக்கிற்கு காலவரையரை விதிப்பதென்பது தமிழ் விக்கிப்பீடியாவைப் பொருத்தவரையில் மனக்கிலேசங்களை உருவாக்கக்கூடியதே. இதுபோன்ற ஒரு பயணத்தில் இலக்கு வகுத்து வேகமாக செல்வதைவிட மூன்று, நான்கு ஆண்டுகளுக்கு முன்பு விக்கிப்பயணத்த வேகத்தில் பயணிப்பதே புதிய பயனர்கள் என்ற அடிப்படையில் தமிழ் விக்கியில் எமது நிலைப்புக்கு ஆரோக்கியமானதாக இருக்கும்//  
இது குறித்துச் சிலவற்றைத் தெளிவுபடுத்த விரும்புகிறேன்.  
- தமிழ் விக்கிப்பீடியா தொடங்கிய காலம் தொட்டு உள்ள வளர்ச்சி நிலையை இங்கு காணலாம். இந்த வளர்ச்சி விகிதமானது இயற்கையான வளர்ச்சியும், உயிர்ப்பும் (sustained and organic growth) கூடியுள்ள எல்லா இடங்களிலும் வழக்கமாகக் காணக்கூடியது என்பதைத் தொழில்முறையாக உயிரியல், உயிரிப் பொறியியல், பொருளாதாரம் படித்த அனைவராலும் உணர முடியும். பல வெற்றிகரமான திட்டங்களில் இந்த வளர்ச்சி வளைவைக் காண முடியும்.  
- 2011 அக்டோபர், 2011 செப்டம்பர், 2010ஆம் ஆண்டு ஆகியவற்றுக்கான இந்திய விக்கிகள் ஒப்பீட்டைக் காணலாம். இவை அனைத்திலும் தமிழ் விக்கிப்பீடியா தரத்திலும் அதற்கேற்ற கட்டுரை எண்ணிக்கையிலும் முந்தி உள்ளது. அதே வேளை, வெறும் கட்டுரை எண்ணிக்கையை மட்டும் கணக்கில் கொண்டு செயல்பட்ட பல இந்திய விக்கிப்பீடியாக்கள் இன்று சிக்கலான நிலையை எதிர்நோக்கி உள்ளன. அளவுக்கு மீறிய ஒரே மாதிரியான பிழை மலிந்த சில வரிக் கட்டுரைகள் இந்த விக்கிப்பீடியா சமூகங்களை ஊக்கம் குன்றச் செய்து விட்டன. இருக்கும் கட்டுரைகளைச் சீர்திருத்தத் தேவைப்படும் உழைப்பும் இருக்கிற பயனர்களின் எண்ணிக்கையும் சரியான விகிதத்தில் இல்லாதது ஒரு முக்கியக் காரணம். தெலுங்கு விக்கிப்பீடியாவில் ஒருவரிக் கட்டுரைகளால் என்னென்ன பிரச்சினைகள் வந்தன என்று சென்ற இந்திய விக்கி மாநாட்டில் கட்டுரையே வாசிக்கப்பட்டது. கூகுள் திட்டம் நமக்கு 1000க்கும் மேற்பட்ட பெரிய கட்டுரைகளைத் தந்தது. ஆனால், அவற்றின் தரமும் நிறைவாக இல்லை. கூகுள் திட்டத்தை வங்காள விக்கியர் முதலிலேயே தடுத்து விட்டனர். மலையாள் விக்கியரோ உள்ளேயே விட வேண்டாம் என்ற அளவில் கடினமான நிலைப்பாட்டைக் கொண்டிருந்தனர். ஆக, எண்ணிகை, அளவு ஆகியவற்றைத் தாண்டி தரமே முக்கியக் குறிக்கோளாக நம்மை ஒத்த நலமான விக்கிகளில் உள்ளதை அறியலாம். தமிழ், மலையாளம், வங்காள விக்கிப்பீடியாக்கள் தொடக்கக் காலம் முதற்கொண்டே இத்தகைய பிரச்சினையைத் தவிர்க்கும் பொருட்டு கவனமாகவே செயற்பட்டு வந்திருக்கின்றன. கட்டுரை எண்ணிக்கை மட்டும் முக்கியம் அல்ல, தரமும் முக்கியம் என்று பல்வேறு வழிகளில் தரம் கண்காணிக்கப்பட்டது. 2005 முதல் 2008 வரை தொடர்ந்து இந்தச் செயற்பாடுகள் இருந்தன.மேற்கண்ட காரணங்களாலேயே, தானியங்கியாகப் பல ஊர்களின் கட்டுரைகளை உருவாக்கும் வாய்ப்பு இருந்தும் கூட அது மிதமான அளவிலேயே பயன்படுத்திக் கொள்ளப்பட்டது. மயூரநாதன் எழுதிய 3000+ கட்டுரைகளை மட்டும் மூன்று மூன்று வரிகளாகப் பிரித்துத் தனித்தனிக் கட்டுரையாக எழுதி இருந்தாரானால் தமிழ் விக்கிப்பீடியா இலட்சம் கட்டுரை எண்ணிக்கையைக் கூட தாண்டி இருக்கும். கட்டுரை எண்ணிக்கைகள் என்பவை மைல்கற்களைப் போலவே நாம் எங்கிருக்கிறோம் என்று பார்த்து ஒரு புன்னகை பூக்கவே தவிர, அவை நமது இலக்கு அல்ல. எத்தனைக் கட்டுரைகளைக் கொண்டிருக்கிறோம் என்பதை விட என்ன வகையான கட்டுரைகளைக் கொண்டிருக்கிறோம், அவை பயனுள்ளவையா, பிழை இன்றி விரிவான செறிவான தகவலை வாசிப்பவருக்குத் தருகின்றதா என்பதே முக்கியம். கலைக்களஞ்சியப் பணி என்பதை ஒரு பண்பாட்டின் உச்சங்களில் ஒன்று எனக் கருதலாம். பல மொழிகளில் பல ஆண்டுகள் பல அறிஞர்கள் உழைத்த பின்னரே முழுப் பயன்பாட்டுக்கு உகந்த கலைக்களஞ்சியங்கள் கிடைக்கின்றன.  
- எந்த ஒரு திட்டத்தின் தொடக்க காலத்திலும் பல்வேறு வகையான அடிப்படைப் பணிகளைச் செய்ய வேண்டி இருக்கும். கலைச்சொல் ஒருங்கிணைவு, முதற் பக்க ஒருங்கிணைவு, பகுப்பாக்கம், வார்ப்புரு தமிழாக்கம், உறவுத் திட்டங்கள் தொடக்கம், விக்கி பரப்புரை, உதவிப் பக்கங்கள் உருவாக்கம், பயிற்சிப் பட்டறைகள் நடத்துதல், படிமங்கள் சரிபார்த்தல், ஒட்டு மொத்தமாக விக்கியைப் புரிந்து கொள்ளல் என்று பல நிலைகள் உள்ளன. தமிழ் விக்கிப்பீடியா கட்டுரைப் போட்டி, கூகுள் திட்டம் ஆகியவை நேரடியாக பலனைத் தராவிட்டாலும் பல பயனர்களின் பல மாதத்து உழைப்பு இத்திட்டங்களில் இருந்தது.  
- தமிழ் விக்கிப்பீடியாவோடு சேர்ந்து தமிழ் விக்சனரியின் வளர்ச்சிக்கும் வெகுவான கவனம் செலுத்தப்பட்டது. 2008 வாக்கில் தமிழ் விக்சனரி ஒரு இலட்சம் சொற்களுக்கு மேல் கொண்டு உலக அளவில் முதல் பத்து விக்சனரிகளுள் ஒன்றாக வளர்ந்திருந்தது. அந்த நிலை இன்று வரை தக்க வைக்கப்பட்டு வருகிறது. விக்சனரி அளவு இல்லாவிட்டாலும், மற்ற திட்டங்களான விக்கி மூலம், விக்கி நூல்கள், விக்கி செய்திகள் ஆகியவற்றுக்கான அடித்தளம் அமைக்கப்பட்டது.  
//மூன்று, நான்கு ஆண்டுகளுக்கு முன்பு விக்கிப்பயணத்த வேகத்தில் பயணிப்பதே //  
குறிப்பிடப்பட்டுள்ள வேகத்துக்கு என்ன காரணம் என்று மேலே தெரிவித்து உள்ளேன். கட்டுரை எண்ணிக்கை மட்டுமே ஒரு விக்கியின் வளர்ச்சி நிலையைக் குறிப்பிடாது என்பதையும் விளக்கி இருக்கிறேன். மற்றபடி,  
எந்த ஒரு பயனரோ கூட்டுத் திட்டமோ குறிப்பிட்ட கட்டுரை எண்ணிக்கையை முன்வைத்துச் செயற்படுவது தவறு அன்று. இது வரை அப்படிப்பட்ட இலக்குகளைத் தனிப்பட்ட அளவில் சிலர் முன்வைத்தபோது ஊக்கம் மட்டுமே அளிக்கப்பட்டுள்ளது. கட்டுரைத் துறைகளில் அவரவர் விருப்பங்களைத் தெரிவித்திருக்கலாமே ஒழிய, கட்டுரை எண்ணிக்கை அடிப்படையில் ஒரு முயற்சி முடக்கப்பட்டது கிடையாது.  
பொதுவாக ஒருவர் விக்கிப்பீடியாவில் புகுந்து கட்டுரை எழுதும் நுட்பங்களைப் புரிந்து கொண்டு செயற்படத் துவங்கி விட்டாலே, புதுப்பயனர் என்ற நிலையைத் தாண்டி விடுகிறார். இன்னும் குறிப்பாக, மூன்று முதல் ஆறு மாத காலங்களுக்குள் நிருவாகிகளாகப் பொறுப்பேற்கும் அளவுக்குச் சிறந்த பங்களிப்புகளை நல்கியவர்கள் நம்மிடையே உள்ளனர். இந்திய விக்கிப்பீடியாக்களை ஒப்பு நோக்கும் போது, தமிழ் விக்கிப்பீடியாவில் நிருவாகிகள் தேர்வும் தொடர்ச்சியாகவும் சீராகவும் நடைபெற்று வருகிறது. அதிக அளவிலான நிருவாகிகளையும் கொண்டு உள்ளோம். தொடர்ந்தும் வழமையாகவும் புதிது புதிதாக வரும் பயனர்களை இனங்கண்டு முதற்பக்கத்தில் காட்சிப்படுத்தி வருகிறோம். இந்நிலையில்,  
//மூன்று, நான்கு ஆண்டுகளுக்கு முன்பு விக்கிப்பயணத்த வேகத்தில் பயணிப்பதே புதிய பயனர்கள் என்ற அடிப்படையில் தமிழ் விக்கியில் எமது நிலைப்புக்கு ஆரோக்கியமானதாக இருக்கும்//  
போன்ற எண்ணம் ஏன் எழுகிறது எனப் புரியவில்லை. நான் வெளிப்படையாகவே கேட்கிறேன்: புதிய பயனர்களின் நிலைப்புக்கு இங்கு என்ன பிரச்சினை உள்ளது? புதிய பயனர்கள் யாராவது எந்த விதத்திலாவது கட்டுப்படுத்தப்படுவதாக உணர்கிறார்களா? உங்கள் கருத்துகளைப் பகிர்ந்து கொண்டால், என்ன நிலவரம் என்பதை உரையாடி அறிந்து கொள்ளலாம். அப்படி இல்லாத பட்சத்தில், இது போன்ற கருத்துகளைப் பகிர்ந்து விக்கி சமூகத்தில் குழப்பம் ஏற்படுத்த வேண்டாம் என்று கேட்டுக் கொள்கிறேன். நன்றி--இரவி 04:24, 24 சனவரி 2012 (UTC)  
பி.கு:காண்க - விக்கிப்பீடியா:Tamil Wikipedia: A Case Study  
:: **ரவி** அவர்கள் மிக துடிப்புடன் செயலாற்றுவது அருமை, **வாழ்த்துக்கள்** **தமிழ்விக்கிப்பீடியா** **ஆங்கிலவிக்கிப்பீடியா** உடன் ஒப்பிட சுயேட்சையாக உள்ளதா! பல கட்டுப்பாடுகள் இருப்பதால்தானே பலதுறைகளில் அனுபவம் வாய்ந்தவர்கள் (ஓய்வுபெற்ற கல்விமான்கள், அதிகாரிகள் மற்றும் பலதுறையினர்)
விக்கிப்பீடியாவில் பங்களிக்க தயங்குகின்றனர். **தமிழ்விக்கிப்பீடியா** வலுவான கட்டமைபாகும் வரையிலாவது பயனர்களை ஊக்கப்படுத்த விமரிசனங்களை தவிர்த்து இலக்கை அடைய வேண்டும். கலைக்களஞ்சியமானது அனைத்து துறைகளிலும் சீரான வளர்ச்சியுடைதாக இருக்கவேண்டும்தான் ஆனால்
**தமிழ்விக்கிப்பீடியாவில்** தற்கால விஞ்ஞான வளர்சியில் **அனுபவமுள்ளவர்கள்** மிகக்குறைவே.
விதிமுறைகளை மட்டும் பாராது அனுபவமுள்ளவர்களை பயன்படுத்தி **தமிழ்விக்கிப்பீடியாவின்** வளர்ச்சியில் அனைவரும் ஒத்துழைக்கவேண்டும். குறைகளை திருத்தி கொள்ளலாம். இங்கு எதுவும் நிரந்தரம் அல்ல **மாற்றம் என்ற சொல்லே மாறாதது** --ஸ்ரீதர் <sup>/பேசுக</sup> 05:51, 24 சனவரி 2012 (UTC)  
// **தமிழ்விக்கிப்பீடியா** **ஆங்கிலவிக்கிப்பீடியா** உடன் ஒப்பிட சுயேட்சையாக உள்ளதா! //  
சுயேட்சையாக என்று நீங்கள் கூறுவதன் பொருள் சரியாகப் புரியவில்லை. பயனர்கள் யாராலும் கட்டுப்படுத்தப்படாமல் சுதந்திரமாகப் பங்களிக்கிறார்களா? எந்த ஒரு விக்கியிலும் யாரும் எந்தப் பயனரையும் கட்டுப்படுத்த முடியாது. ஆனால், பயனர்கள் எழுதும் கட்டுரைகள் ஒரு குறைந்தபட்ச தரத்தில் இருக்க வேண்டும் என்று எதிர்பார்ப்பதும், அவற்றை மற்றவர்கள் திருத்துவதும், ஒரு பயனர் தொடர்ந்து ஒரே மாரிதியான பங்களிப்புகளை நல்கும்போது அது குறித்த கருத்து பகிரப்படுவதும், விக்கிப்பீடியா கொள்கைகள்-வழிமுறைகளுக்கு ஏற்ப நடவடிக்கை எடுப்பது வழமையே.  
ஆங்கில விக்கிப்பீடியாவின் மொழி நடை உள்ளிட்ட அனைத்துத் தர அளவீடுகளும் மிகக் கடுமையானவை. பல்வேறு காரணங்களால் புதிய பயனர்கள் வரத்து குறைந்து வருகிறது. இந்நிலையில் தமிழ் விக்கிப்பீடியா சுயேட்சையாக உள்ளதா என்று நீங்கள் கேட்டுள்ளதா விரிவாக விளக்குமாறு கேட்டுக் கொள்கிறேன். இதை எதிர் கருத்தாக தெரிவிக்கவில்லை. எனக்கு உண்மையிலேயே புரியவில்லை.